b'\n_START_ARTICLE_\nArbejdsmarkedets Feriefond\n_START_PARAGRAPH_\nArbejdsmarkedets Feriefond er en selvejende institution, som er oprettet ved lov nr. 268 af 22. maj 1974._NEWLINE_Fondets form\xc3\xa5l er at anvende sine midler til ferieform\xc3\xa5l for l\xc3\xb8nmodtagere s\xc3\xa6rligt familier med b\xc3\xb8rn og s\xc3\xa6rligt gennem st\xc3\xb8tte til institutioner eller organisationer, der tilvejebringer feriemuligheder for l\xc3\xb8nmodtagere, i form af aktivitets- og oplevelsesmuligheder samt yde st\xc3\xb8tte i form af l\xc3\xa5n eller tilskud til erhvervelse af arealer, opf\xc3\xb8relse, ombygning og indretninger af bygninger til ferieform\xc3\xa5l etc._NEWLINE_Vilk\xc3\xa5rene for st\xc3\xb8tte ydes efter ans\xc3\xb8gning til Arbejdsmarkedets Feriefond, der i de enkelte tilf\xc3\xa6lde tr\xc3\xa6ffer afg\xc3\xb8relse om vilk\xc3\xa5rene._NEWLINE_Fondets midler best\xc3\xa5r af renter og andet afkast af kapitalen, renteafkast fra FerieKonto samt den kapital fonden r\xc3\xa5dede over den 1. juli 1974._NEWLINE_I 1987 kritiserede Rigsrevisionen fonden for i l\xc3\xb8bet af \xc3\xa9t \xc3\xa5r at have bevilget det LO-ejede Dansk Folkeferie 547 mio kr, mens der kun blev givet 15 mio. kr til andre form\xc3\xa5l.  _NEWLINE_Fra midten af 1990 og frem til 2012 gav fonden en lang r\xc3\xa6kke langsigtede l\xc3\xa5n ud til turistattraktioner og museer i Danmark.'